**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ ԵՎ ՍՊՈՐՏԻ ՆԱԽԱՐԱՐԻ՝ 2023 ԹՎԱԿԱՆԻ ՄԱՐՏԻ 30-Ի ՀՐԱՄԱՆՆԵՐՈՎ ՀԱՍՏԱՏՎԱԾ ԱՌԱՐԿԱՅԱԿԱՆ ՉԱՓՈՐՈՇԻՉՆԵՐԻ ՀՐԱՄԱՆՆԵՐՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ և ՍՊՈՐՏԻ ՆԱԽԱՐԱՐԻ ՀՐԱՄԱՆՆԵՐԻ ՆԱԽԱԳԾԵՐԻ**

1. **Իրավական ակտի ընդունման անհրաժեշտությունը**

Սույն նախագծով ներկայացված առարկայական չափորոշիչները մշակվել են Հայաստանի Հանրապետության կառավարության 2021 թվականի փետրվարի 4-ի «Հայաստանի Հանրապետության կառավարության 2010 թվականի ապրիլի 8-ի N 439-Ն որոշման մեջ փոփոխություններ կատարելու մասին» N 136-Ն որոշմամբ հաստատված հանրակրթության պետական նոր չափորոշչի համապատասխան:

Առարկայական չափորոշիչները, որոնք սույն փաթեթով ուղարկվում են հաստատման, բեռնաթափված առարկաների չափորոշիչներն են: Մնացած առարկաների առարկայական չափորոշիչները հաստատվել են Հայաստանի Հանրապետության կրթության, գիտության, մշակույթի և սպորտի նախարարի 2023 թվականի մարտի 30-ի հրամաններով:

1. **Ընթացիկ իրավիճակը, կարգավորման նպատակը և ակնկալվող արդյունքը**

Հանրակրթության ոլորտի վերջին բարեփոխումները տեղի են ունեցել շուրջ մեկ տասնամյակ տարի առաջ: Հաշվի առնելով աշխարհում կրթական ոլորտի առաջընթացը և նոր պահանջները` անհրաժեշտություն առաջացավ ոլորտում բարեփոխումներ անելու, որի հիմքը հանրակրթության պետական չափորոշիչն է:

**Արդյունքում ակնկալվում է սովորողների ուսումնառություն կազմակերպել պետական չափորոշչի հիման վրա մշակված առարկայական չափորոշիչներով և ծրագրերով, որոնք 2021-2022 ուսումնական տարում փորձարկվել են Տավուշի մարզում, փորձարկումից հետո ամփոփովել, լրամշակվել և 2022-2023 ուսումնական տարում կրկին փորձարկվում են Տավուշի մարզում:**

**Լրամշակված չափորոշիչները, համաձայն 2022 թվականի ՀՀ ԿԳՄՍ նախարարի 2022 թվականի օգոստոսի 26-ի N 32-Ն հրամանով հաստաված՝ նոր չափորոշչի ներդրման ճանապարհային քարտեզի՝ 2023-2024 ուսումնական տարում կկիրառվեն ՀՀ բոլոր ուսումնական հաստատությունների 3-րդ, 6-րդ, 8-րդ, 11-րդ դասարաններում:**

«Հանրակրթության մասին» օրենքի 30-րդ հոդվածի 1-ին մասի 1-ին կետով սահմանվում է, որ կրթության պետական կառավարման լիազորված մարմինը  մշակում և հաստատում է հանրակրթական պետական **ծրագրերը**, հաստատում է հանրակրթական այլընտրանքային, այդ թվում՝ փորձարարական, հեղինակային և միջազգային հիմնական ծրագրեր, իսկ «Հանրակրթության մասին» օրենքի 7-րդ հոդվածի 4-րդ մասի 1-ին համաձայն՝ հանրակրթական պետական ծրագիրը ներառում է օրինակելի ուսումնական պլանը, **առարկայական չափորոշիչներն** ու ծրագրերը, երաշխավորված դասագրքերի ցանկը, ծրագրի իրականացումն ապահովող իրավական այլ ակտեր, հետևաբար, հաշվի առնելով, որ պետական ծրագրում ներառվող ուսումնական պլանը և առարկայական ծրագրերը հաստատված են, ուստի առարկայական չափորոշիչները հաստատելու համար կարող են հիմք ընդունվել «Հանրակրթության մասին» օրենքի 7-րդ հոդվածի 4-րդ մասը և 30-րդ հոդվածի 1-ին մասի 1-ին կետը:

1. **Նախագծի մշակման գործընթացում ներգրավված ինստիտուտները և անձինք.**

Հայաստանի Հանրապետության կրթության, գիտության, մշակույթի և սպորտի նախարարություն:

«Հայաստանի Հանրապետության կրթության, գիտության, մշակույթի և սպորտի նախարարի՝ 2023 թվականի մարտի 30-ի հրամաններով հաստատված առարկայական չափորոշիչների հրամաններում փոփոխություն կատարելու մասին» Հայաստանի Հանրապետության կրթության, գիտության, մշակույթի և սպորտի նախարարի հրամանի նախագծերի ընդունմամբ պետական բյուջեի եկամուտների նվա­զեց­ում կամ ծախսերի ավելացում չի նախատեսվում:

«Հայաստանի Հանրապետության կրթության, գիտության, մշակույթի և սպորտի նախարարի՝ 2023 թվականի մարտի 30-ի հրամաններով հաստատված առարկայական չափորոշիչների հրամաններում փոփոխություն կատարելու մասին» Հայաստանի Հանրապետության կրթության, գիտության, մշակույթի և սպորտի նախարարի հրամանի նախագծերի ընդունմամբ այլ նորմատիվ իրավական ակտեր ընդունելու անհրաժեշտությունը բացակայում է: